PPLY:n atlasrallisäännöt 2007:

* Jokaisesta atlasruudusta saa erikseen pisteitä ruudun jokaisesta havaitusta lajista.
* Pisteitä saa lajin ruudun korkeimman havaitun pesimävarmuusindeksin mukaan: varmasta pesinnästä kuusi (6), todennäköisestä kolme (3) ja muista yhden (1). Yhden pisteen voi saada siis mahdollisesta ja epätodennäköisestä pesinnästä sekä ylimuuttavasta tai muutolla lepäilevästä.
* Lajista voi kuitenkin saada atlasralliin korkeintaan 30 pistettä. Maksimin täytyttyä merkitään myös seuraaville ruuduille lajin korkein pesimävarmuusindeksit, näin ralli palvelee atlasta parhaiten.
* Linnusta/poikueesta/reviiristä/parvesta saa pinnat vain yhteen ruutuun, siihen jossa lintu/linnut ovat aluksi. Siis ruutua EI katsota havaitsijoiden mukaan! Atlasralliin ei lasketa rallialueen ulkopuolisia havaintoja, lajiralliin tämä mahdollista.
* Lajilleen varmistamattomista SP/VEL -havainnoista ei saa atlasrallipisteitä.
* Yli puolen joukkueesta on tehtävä havainto reviiriltä, mutta reviirin pesimävarmuusindeksin korotukseen riittää yksikin havaitsija. Esim. kaikki kuulevat varoittavan emon (pvi 63), mutta vain yksi näkee heinikkoon juoksevan poikasen -> pvi 73 = 6 atlasrallipistettä. Taktikointi tämä mielessä pitäen on sallittua ja jopa toivottavaa. Esim2. Mielenkiintoista lajia kannattaa jättää yksi joukkueesta tarkkailemaan, josko se keräisi ruokaa nokkaansa, muiden siirtyessä tarkistamaan läheinen lintupaikka.

Merkintäohje:

* Ruudun koordinaatit katsotaan sen vasemman alanurkan mukaan.
* Lajien kohdalle ruutuihin kirjoitetaan havaitut todelliset atlas pesimävarmuusindeksit (1-82 tai X). Huom. ei atlasrallipinnoja!
* Summaus-kohdassa lasketaan atlasrallipinnat (1, 3 tai 6) yhteen. Esim. 1+0+6+3+3, YHT. 13.
* p-kirjaimella merkityt peruslajien atlasrallipinnat siirretään annetulle erilliselle lapulle, joka toimitetaan purkajalla ennen purkua
* Rallitoimikunta ei kaipaa kommentteja peruslajistosta, eikä atlasrallilomakkeelle printatusta ja siitä pois jääneestä lajistosta ;-).

**1 atlasrallipiste. Ei pesivä, epätodennäköinen pesintä, mahdollinen pesintä. Indeksit X ja 1-5**

**X**. Ylimuuttava tai muutolla lyhytaikaisesti lepäilevä.   
**1**. Havaittu laji paikallisena pesimäaikaan, mutta lähes varmasti se ei pesi ruudussa. Luokkaan 1 luetaan ruudulla muuttomatkalla   
**2**. Havaittu yksittäinen lintu kerran (esim. laulava tai soidinääntelevä koiras) lajille sopivassa pesimäympäristössä, ja   
**3**. Havaittu pari kerran sopivassa pesimäympäristössä, ja lajin pesintä ruudussa on mahdollista.   
**4**. Havaittu laulava, soidinmenoja esittävä tai muuten samalla paikalla (eli pysyvällä reviirillä) oleskeleva koiras eri päivinä.   
**5**. Havaittu samalla paikalla oleskeleva naaras tai pari eri päivinä.

**3 atlasrallipistettä. Todennäköinen pesintä. Indeksit 61-66. Havaittu lintu tai pari**

**61**: käymässä useasti todennäköisellä pesäpaikalla (esim. laskeutuvan säännöllisesti samaan paikkaan ruoikkoon tai saareen)   
**62**: rakentamassa pesää (kaivamassa tai hakkaamassa pesäkoloa, kuljettamassa pesänrakennusmateriaalia, tms.)   
**63**: varoittelemassa, koska pesä tai poikue on ilmeisesti lähistöllä   
**64**: näyttelemässä siipirikkoa tai muulla tavoin houkuttelemassa havainnoijaa pois ilmeisen pesän tai poikueen luota   
**65**: hyökkäilemässä tai muulla tavoin käyttäytymässä uhkaavasti havainnoijaa kohtaan (esim. pöllöt ja tiirat).   
**66**: Nähty pesä, jossa saman vuotista rakennusmateriaalia (esim. petolintujen koristellut pesät) tai ravintojätettä.

**6 atlasrallipistettä. Varma pesintä. Indeksit 71-75 & 81-82. Havaittu epäsuora (7) tai suora (8) todiste varmasta pesinnästä:**

**71**: nähty pesä, jossa on pesitty samana vuonna, koska siinä munia tai niiden kuoria, jätteitä poikasista, sulkatuppien "hilsettä", tms.   
**72**: havaittu linnun menevän pesään tai lähtevän pesästä tavalla, joka selvästi viittaa pesimiseen   
**73**: havaittu juuri lentokykyiset poikaset tai untuvikot, jotka voidaan katsoa syntyneiksi ruudun alueella   
**74**: havaittu emo kantamassa ruokaa poikasille tai poikasten ulosteita; pesän voidaan katsoa olevan ruudun alueella   
**75**: nähty pesässä hautova emo.   
**81**: kuultu poikasten ääntelevän pesässä (esim. koloihin tai korkealle pesivät lajit)   
**82**: nähty pesä, jossa munia tai poikasia.